ВЪПРОСИ И ОТГОВОРИ ПО ПРОЦЕДУРА
BG161PO003-2.4.02 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 
ВЪПРОС №  27)
Въпрос по BG161PO003-2.4.02 „Подкрепа за развитието на клъстерите в България”.

1. Съществува ли ограничение по отношение на основния предмет на клъстера, с изключение на изброените в насоките за кандидатстване. Би ли могло основния предмет на дейност да бъде образованието, частното образование и съпътстващите го дейности - доставка на учебници, изхранване на учениците, транспорт, организиране на спортни и развлекателни мероприятия и т.н.

2. Възможна ли е комбинация от кандидатстване и по трите компонента или инвестиционния компонент е допустим само за вече работещи клъстери, които са получили през предходните схеми финансиране по компонент 1 и 2.

3. Като изискуем документ за кандидатстване е написано, че следва да се приложи Инвестиционна стратегия и/или маркетингова стратегия на клъстера, и/или обща стратегия за развитие на клъстера – копие, заверено от кандидата (незадължителни документи, които се представят, в случай че посочените стратегии са разработени и налични към момента на кандидатстване).

Този докуемнт пише, че не е задължителен. В случай, че на етап кандидатстване не се приложат стратегии, това ще се отрази ли на класирането на кандидатата. 
Стела Илиева 

stylyana@abv.bg

13.03.2013 г.
ОТГОВОР №  27)
1. Насоките за кандидатстване не поставят ограничение относно сферата на дейност на обединението-кандидат (клъстер) при спазване на всички критерии, условия и изисквания по процедурата (вкл. тези по т. 2.1.4 от Насоките за кандидатстване). 

Следва да имате предвид, че обединението-кандидат трябва да отговаря на определението (концепцията) за клъстер, посочено в т. 1.4., стр. 7 от Насоките за кандидатстване, за да бъде допустимо за финансиране
2. Кандидатите за безвъзмездна финансова помощ могат да представят проектни предложения, включващи различни комбинации от дейности по трите допустими компонента в зависимост от потребностите за развитие на клъстера.
Проектните предложения трябва задължително да включват дейности по Компонент 1 „Изграждане и подкрепа на административното тяло на клъстера”, когато клъстерът-кандидат няма създадено клъстерно административно тяло. Освен това, включването на дейности само по Компонент 3 „Инвестиционен компонент” е недопустимо по настоящата процедура, с изключение на случаите, в които кандидатът към датата на подаване на проектното предложение има сключен договор за безвъзмездна финансова помощ по процедура за подбор на проекти: BG161PO003-2.4.01 „Подкрепа за развитието на клъстерите в България”.
3. Посочените стратегии се използват при оценката на допустимостта на дейностите по Компонент 2 в съответствие с условията, посочени в т. 2.2. от Насоките за кандидатстване.
ВЪПРОС №  28)
Здравейте,

Бих искала да задам въпрос по обявената процедура BG161PO003-2.4.02 "Подкрепа за развитието на клъстерите в България".

Може ли да кандидатства по настоящата пеоцедура клъстер, който е съставен от счетоводни фирми и насочеността му е към Счетоводство. 

Може ли да кандидатства клъстер, който е съставен от строителни фирми?

Благодаря за бързия отговор.

Приятен и успешен ден!

buserska@gmail.com

М. Асенова
13.03.2013 г.
ОТГОВОР №  28)
Насоките за кандидатстване не поставят ограничение относно сферата на дейност на обединението-кандидат (клъстер), при спазване на всички критерии, условия и изисквания по процедурата (вкл. тези по т. 2.1.4 от Насоките за кандидатстване). 

Следва да имате предвид, че обединението-кандидат трябва да отговаря на определението (концепцията) за клъстер, посочено в т. 1.4., стр. 7 от Насоките за кандидатстване, за да бъде допустимо за финансиране.

Допълнително, категорично решение относно допустимостта или недопустимостта на даден кандидат или проект може да се вземе само от членовете на Оценителната комисия по процедурата, които на етап оценка на проектното предложение ще разполагат с пълната информация и документи, включени в съответното проектно предложение. 
ВЪПРОС № 29)
Здравейте,

Имам въпрос относно процедура BG161PO003-2.4.02 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ”.

Допустимо ли е клъстер (сдружение) създадено по Закона за задълженията и договорите да кандидатства по процедурата и в последствие преди или след сключване на договор за финансиране (в случай, че проектът бъде одобрен) да се пререгистрира като юридическо лице с нестопанска цел?

Валя Данкова

тел/факс: 02 4900396

valia.dankova@gmail.com
13.03.2013 г.
ОТГОВОР № 29)
Критериите за оценка на административното съответствие и допустимостта на кандидата следват от спецификите, присъщи на правната форма на обединението кандидат. 

По отношение на промяна на правната форма на обединението кандидат след сключване на договор следва да имате предвид, че съгласно т. 8.5. б) от Общите условия към финансираните по Оперативна програма „Развитие на конкурентоспособността на българската икономика”  2007-2013 договори, недопустими са следните „промени, които поставят под въпрос постигането на основната цел и планираните резултати на проекта и имат за цел или като резултат внасяне на изменения в договора за предоставяне на безвъзмездна финансова помощ, които биха поставили под въпрос решението за отпускане на безвъзмездната финансова помощ или биха представлявали нарушение на принципа на равнопоставеност на кандидатите и нарушават условията, заложени в насоките за кандидатстване, и приложимата нормативна уредба към съответната процедура за предоставяне на безвъзмездна финансова помощ“. 
В допълнение, посоченото във въпроса изменение би било допустимо след сключването на договора за безвъзмездна финансова помощ в случаите на универсално правоприемство. В конкретния случай Дружеството по ЗЗД не е персонифицирано, т.е. не е юридическо лице и няма собствено имущество, а всеки от участниците остава собственик на имуществото, което е внесъл или между участниците в гражданското дружество възниква съсобственост. От друга страна юридическото лице с нестопанска цел е отделен правен субект и има собствено имущество. В тази връзка между двете форми на сдружаване е невъзможно да се обоснове правоприемство.

